# สำนักงานคณะกรรมการคุ้มครองผู้บริโภค
สำนักงานคณะกรรมการคุ้มครองผู้บริโภค หรือ สคบ.  เป็นส่วนราชการระดับกรม สังกัดสำนักนายกรัฐมนตรี จัดตั้งขึ้นตามพระราชบัญญัติคุ้มครองผู้บริโภค พ.ศ. 2522 เมื่อวันที่ 5 พฤษภาคม พ.ศ. 2522 ปัจจุบันมีสำนักงานตั้งอยู่ที่ ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารบี ชั้น 5 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร

  ประวัติ 
ใน พ.ศ. 2512 สมาคมผู้บริโภคของประเทศต่างๆ ได้เข้ามาชักชวนให้มีการจัดตั้งสมาคมผู้บริโภคขึ้นในประเทศไทย แต่ไม่ประสบผลสำเร็จ จนกระทั่งในรัฐบาลของ หม่อมราชวงศ์คึกฤทธิ์ ปราโมช ได้มีการจัดตั้ง คณะกรรมการคุ้มครองผู้บริโภค ขึ้นคณะหนึ่งโดยมีพลตรี ประมาณ อดิเรกสาร รองนายกรัฐมนตรี เป็นประธาน ซึ่งเริ่มดำเนินการเป็นครั้งแรกเมื่อปี พ.ศ. 2519 และยุติการดำเนินการในเวลาต่อมา

ในรัฐบาลของ พลเอกเกรียงศักดิ์ ชมะนันทน์ ได้มีการจัดตั้งคณะกรรมการคุ้มครองผู้บริโภคขึ้นอีกครั้ง โดยมอบหมายให้นาย สมภพ โหตระกิตย์ รองนายกรัฐมนตรี เป็นประธานกรรมการจนนำไปสู่การร่างพระราชบัญญัติเข้าสู่การพิจารณาของรัฐสภา ซึ่งได้มีพระบรมราชโองการโปรดเกล้าฯ และประกาศในราชกิจจานุเบกษา เมื่อวันที่ 4 พฤษภาคม พ.ศ. 2522 เป็นผลให้เกิด "คณะกรรมการคุ้มครองผู้บริโภค" อย่างเป็นทางการตั้งแต่วันที่ 5 พฤษภาคม พ.ศ. 2522 เป็นต้นมา

สำนักงานคณะกรรมการคุ้มครองผู้บริโภคจัดตั้งขึ้นตามพระราชกฤษฎีกาแบ่งส่วนราชการสำนักเลขาธิการนายกรัฐมนตรี สำนักนายรัฐมนตรี พ.ศ. 2522 ตั้งแต่วันที่ 2 กรกฎาคม พ.ศ. 2522พระราชกฤษฎีกาแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. 2522ราชกิจานุเบกษา เล่ม 96 ตอนพิเศษ 105ก วันที่ 1 กรกฎาคม 2522 จึงถือกำเนิด สคบ. ตั้งแต่บัดนั้นเป็นต้นมา

วันที่ 28 กุมภาพันธ์ พ.ศ. 2560 ที่ประชุมคณะรัฐมนตรีได้มีมติรับหลักการ ร่างพระราชบัญญัติคุ้มครองผู้บริโภค (ฉบับที่...) พ.ศ. ... ซึ่งได้กำหนดให้มีการจัดตั้ง คณะกรรมการคุ้มครองผู้บริโภคแห่งชาติ แทน คณะกรรมการคุ้มครองผู้บริโภค และให้นายกรัฐมนตรีเป็นประธานกรรมการนอกจากนี้ยังกำหนดให้โอนสำนักงานคณะกรรมการคุ้มครองผู้บริโภคจากสำนักนายกรัฐมนตรีมาอยู่ภายใต้การกำกับของนายกรัฐมนตรีโดยตรง

 คณะกรรมการคุ้มครองผู้บริโภค 
คณะกรรมการคุ้มครองผู้บริโภคในปัจจุบัน มีรายชื่อดังต่อไปนี้
 ลำดับ ชื่อ ตำแหน่งปัจจุบัน ตำแหน่งในคณะกรรมการหมายเหตุ ตำแหน่งหลัก ภาค 1 จิราพร สินธุไพร รัฐมนตรีประจำสำนักนายกรัฐมนตรี ประธานกรรมการรับมอบหมายจากนายกรัฐมนตรี (แพทองธาร ชินวัตร) ให้ปฏิบัติหน้าที่แทน 2 ยุพา ทวีวัฒนะกิจบวร ปลัดสำนักนายกรัฐมนตรี กรรมการโดยตำแหน่ง 3 ประยูร อินสกุล ปลัดกระทรวงเกษตรและสหกรณ์ 4 ชยธรรม์ พรหมศร ปลัดกระทรวงคมนาคม 5 ศ.(พิเศษ) วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม 6 วุฒิไกร ลีวีระพันธุ์ ปลัดกระทรวงพาณิชย์ 7 อรรษิษฐ์ สัมพันธรัตน์ ปลัดกระทรวงมหาดไทย 8 นพ.โอภาส การย์กวินพงศ์ ปลัดกระทรวงสาธารณสุข 9 ณัฐพล รังสิตพล ปลัดกระทรวงอุตสาหกรรม 10 ชาตรี สุวรรณิน rowspan="8"  กรรมการผู้ทรงคุณวุฒิ ภาควิชาการ 11 ไชยา ยิ้มวิไล 12 พรเทพ ศิริวนารังสรรค์ 13 พล.อ.ต.อิทธพร คณะเจริญ  14 ชูเนตร ศรีเสาวชาต ภาคประชาชน 15 ว่าที่ ร.ต.ถวัลย์ รุยาพร 16 ประวิทย์ จิตนราพงศ์ ภาคผู้ประกอบธุรกิจ 17 มนรัฐ ผดุงสิทธิ์ 18 ทรงศิริ จุมพล รักษาการเลขาธิการคณะกรรมการคุ้มครองผู้บริโภค เลขานุการ 19 rowspan="2"  ข้าราชการในสำนักงานคณะกรรมการคุ้มครองผู้บริโภค ผู้ช่วยเลขานุการ20

 หน่วยงานภายใน 
สำนักงานคณะกรรมการคุ้มครองผู้บริโภค แบ่งหน่วยงานภายใน ดังนี้http://www.ratchakitcha.soc.go.th/DATA/PDF/2558/A/029/1.PDF
 สำนักงานเลขานุการกรม
 กองกฎหมายและคดี
 กองคุ้มครองผู้บริโภคด้านโฆษณา
 กองคุ้มครองผู้บริโภคด้านฉลาก
 กองคุ้มครองผู้บริโภคด้านธุรกิจขายตรงและตลาดแบบตรง
 กองคุ้มครองผู้บริโภคด้านสัญญา
 กองเผยแพร่และประชาสัมพันธ์
 สำนักแผนและการพัฒนาการคุ้มครองผู้บริโภค